CELEX: 62010CA0323
Language: fi
Date: 2011-11-24 00:00:00
Title: Yhdistetyt asiat C-323/10–C-326/10: Unionin tuomioistuimen tuomio (kahdeksas jaosto) 24.11.2011 (Finanzgericht Hamburgin (Saksa) esittämä ennakkoratkaisupyyntö) — Gebr. Stolle GmbH & Co. KG (asiat C-323/10, C-324/10 ja C-326/10) ja Doux Geflügel GmbH (asia C-325/10) v. Hauptzollamt Hamburg-Jonas (Asetus (ETY) N:o 3846/87 — Maatalous — Vientituki — Siipikarjanliha — Kukot ja kanat, kynittyinä ja puhdistettuina)

28.1.2012   
            
            
               FI
            
            
               Euroopan unionin virallinen lehti
            
            
               C 25/11
            
         
      Unionin tuomioistuimen tuomio (kahdeksas jaosto) 24.11.2011 (Finanzgericht Hamburgin (Saksa) esittämä ennakkoratkaisupyyntö) — Gebr. Stolle GmbH & Co. KG (asiat C-323/10, C-324/10 ja C-326/10) ja Doux Geflügel GmbH (asia C-325/10) v. Hauptzollamt Hamburg-Jonas
      (Yhdistetyt asiat C-323/10–C-326/10) (1)
      
      (Asetus (ETY) N:o 3846/87 - Maatalous - Vientituki - Siipikarjanliha - Kukot ja kanat, kynittyinä ja puhdistettuina)
      (2012/C 25/18)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Finanzgericht Hamburg
      
         Pääasian asianosaiset
      
      
         Kantajat: Gebr. Stolle GmbH & Co. KG (asiat C-323/10, C-324/10 ja C-326/10) ja Doux Geflügel GmbH (asia C-325/10)
      
         Vastaaja: Hauptzollamt Hamburg-Jonas
      
         Oikeudenkäynnin kohde
      
      Ennakkoratkaisupyyntö — Finanzgericht Hamburg — Maataloustuotteiden nimikkeistöstä vientitukia varten 17.12.1987 annetun komission asetuksen (ETY) N:o 3846/87 (EYVL L 366, s. 1), sellaisena kuin se on muutettuna 16.12.1999 annetulla komission asetuksella (EY) N:o 2765/1999 (EYVL L 338, s. 1), tulkinta — Alanimike 0207 12 90 — Kynityt mutta eivät kyseisen alanimikkeen edellyttämät täysin puhdistetut kukot ja kanat
      
         Tuomiolauselma
      
      
                  1)
               
               
                  Maataloustuotteiden nimikkeistöstä vientitukia varten 17.12.1987 annetun komission asetuksen (ETY) N:o 3846/87 liitteessä I, sellaisena kuin se on muutettuna maataloustuotteiden vientitukinimikkeistön julkaisemisesta vuodeksi 2006 15.12.2005 annetulla komission asetuksella (EY) N:o 2091/2005, olevaa alanimikettä 0207 12 90 on tulkittava niin, että siihen kuuluvan siipikarjanruhon on oltava täysin puhdistettu siten, että sen tariffiin luokittelun kannalta on haitallista se, jos ruhoon jää sisäelinten koneellisen poiston jälkeen esimerkiksi vielä osa suolistosta tai henkitorvesta.
               
            
                  2)
               
               
                  Asetuksen N:o 3846/87 liitteessä I, sellaisena kuin se on muutettuna 16.12.1999 annetulla komission asetuksella (EY) N:o 2765/1999, olevaa tuotekoodia 0207 1 2 90 9990 on tulkittava niin, että käsite ”tavanomaisesta poikkeava koostumus” sallii ruhossa olevan vain enintään neljä siinä mainituista sisäelimistä, yhden tai useamman kappaleen kutakin.
               
            
                  3)
               
               
                  Asetuksen N:o 3846/87 liitteessä I, sellaisena kuin se on muutettuna asetuksella N:o 2765/1999, olevaa alanimikettä 0207 12 10 on tulkittava niin, että siipikarjanruho, jossa on mukana useampia kappaleita joitakin siinä mainittuja sisäelimiä eli kaulaa, sydäntä, maksaa ja kivipiiraa, ei kuulu kyseiseen alanimikkeeseen.
               
            
                  4)
               
               
                  Asetuksen N:o 3846/87 liitteessä I, sellaisena kuin se on muutettuna asetuksella N:o 2765/1999, olevaa alanimikettä 0207 12 10 on tulkittava niin, että vientitukinimikkeistöön luokittelemiseksi siipikarjanruho, jossa on vielä koneellisen kynimisen jälkeen kiinnittyneinä joitakin pieniä untuvia, höyheniä, sulan tuppia ja karvoja, kuuluu tähän alanimikkeeseen, jos ruho höyhenten jäänteineenkin vastaa paistovalmiin kanan ominaisuuksia sekä tuotteen virheetöntä, kunnollista ja myyntikelpoista laatua.
               
            
                  5)
               
               
                  Asetuksen N:o 3846/87 liitteessä I, sellaisena kuin se on muutettuna asetuksella N:o 2765/1999, olevaa tuotekoodia 0207 1 2 90 9990 on tulkittava niin, ettei siihen kuulu siipikarjanruho, jossa kaulaan on vielä kiinnittyneenä henkitorvi.
               
            
                  6)
               
               
                  Tullitarkastuksessa, jossa on tarkoitus määrittää, vastaavatko vientiä varten esitetyt tavarat vienti-ilmoituksessa mainittua tariffinimikettä, ilmoitettujen tavaroiden osittaisen tarkastuksen tulokset koskevat kaikkia ilmoituksessa tarkoitettuja tavaroita yhteisön tullikoodeksista 12.10.1992 annetun neuvoston asetuksen (ETY) N:o 2913/92 70 artiklan 1 kohdan mukaisesti. Virhemarginaalia, jonka perusteella voitaisiin katsoa, että poikkeama ei ole vientituen myöntämisen kannalta vahingollinen, ei voida sallia.
               
            
         (1)  EUVL C 209, 31.7.2010.
      
         EUVL C 274, 9.10.2010.